Magnus, Dej gracia rex Suecie, Noruegie et Scanie, omnibus presens scriptum cernentibus salutem jn Domino sempiternam. Constare volumus omnibus¹⁰ euidenter, quod nos¹¹ ecclesiam Aboensem cum omnibus bonis suis infrascriptis, que sunt Leuelax¹² in parrochia Pemarum,¹³ Korpæla¹⁴ cum coloniis¹⁵ sibi adiacentibus Yfræby,¹⁶ Muthusa, Sudhe[n]vayuio,⁴ Yrias, Sywenpæra,⁵ Læmu,⁶ vnam koloniam in Kisku¹⁷ et aliam coloniam in Saw,⁸ quem (ͻ: quam) Jacobus Dyækj¹⁸ ipsi ecclesie rite donauit, sub nostram pacem et proteccionem suscipimus specialem, dimittentes sibi bona premissa vna cum familiis in eisdem residentibus ab omnibus exhibicionibus, imposicionibus ac aliis solucionum grauaminibus quibuscunque, consuetis et non consuetis, nobis et iuri nostro regio debitis, nullis penitus exceptis, quibuscunque nominibus censeanciorum (ͻ: censeantur), eciam si subsidium de toto regno requiri contingat, libera pariter et exempta; vnde per graciam nostram districte prohibemus, ne quis aduocatorum nostrorum, eorundem officialium sev quiuis alter, cuiuscunque condicionis, status aut eminencie existat,¹⁹ eandem ecclesiam in bonis suis premissis aut eorum aliqui (ͻ: -quo) siue eciam aliquem de sua familia contra hanc nostram graciam sibi indultam presumat quomodolibet impediri (ͻ: -re), prout indignacionem nostram et regiam vlcionem duxerit euitandam. Datum jn castro nostro Abo, dominica proxima post Egidij.²⁰